Rafael Karsten

Sigfrid Rafael Karsten (16. elokuuta 1879 Koivulahti – 21. helmikuuta 1956 Helsinki) oli suomalainen uskontotieteilijä ja filosofi.

Elämä 
Rafael Karsten syntyi hyvin uskonnolliseen kotiin. Hänen vanhempansa olivat kirkkoherra Klas Edvin Karsten (1836–1908) ja Maria Augusta Emilia (Emma) (1837–1920), o.s. Cajanus. Hän valmistui Wasa Svenska Lyceumista 1899 ja aloitti filosofian opinnot Keisarillisessa Aleksanterin yliopistossa Helsingissä. Karsten valmistui yliopistosta 1902. Vuonna 1903 hän aloitti ensimmäisessä työssään British Museumissa. Hän jatkoi opintoja sekä British Museumissa (1906–1907, 1909–1910), mutta opiskeli myös oikeusfilosofiaa Berliinissä (1906, 1907, 1910) ja moraali- ja yhteiskuntafilosofiaa Pariisissa (1906). 

Filosofina Karsten oli Edvard Westermarckin oppilas. Jo opiskeluaikoinaan hän alkoi etsiä inhimillisiä selityksiä uskonnoille teologisten sijasta. Hän arvosteli kristinuskoa ja sen perusteita ja oli vaatimassa uskonnonvapautta maahan. Vuonna 1905 hän väitteli väitöskirjalla The Origin of Worship: A Study in Primitive Religion, joka pyrki selvittämään uskontojen alkuperää. 

Karsten osallistui yliopistopiireissä vuonna 1905 perustetun Prometheus-seuran toimintaan.

Teoksessaan Pakanuus ja kristinoppi (1910) Karsten pyrki osoittamaan, kuinka kristinusko on kehittynyt läheisessä suhteessa Vähä-Aasian ”pakanallisiin” uskontoihin. Karsten arvosteli myös kristillistä moraalia. Karstenin mukaan yliluonnollinen oppirakennelma yhdistettynä henkiseen suvaitsemattomuuteen tuotti vääräuskoisten vainoja. Reformaatiossa tilanne muuttui vain siten, että ”erehtymättömän kirkon sijaan saatiin erehtymätön kirja”. Valtiokirkko oli Karstenille alistamisen tunnus, joka ”tukahduttaa kaikkia itsenäisen ajattelemisen ilmauksia”. 

Karsten meni naimisiin Margit Boldtin kanssa 5. joulukuuta 1921. Karsten julkaisi tutkimuksiaan 1920- ja 30-luvulla ja osallistui useisiin kansainvälisiin konferensseihin. Hän myös matkusteli Etelä-Amerikassa tutkimassa intiaaneja ja heidän uskontojaan. Harvinaisen lämpimänä kesänä 1927 hän matkusti Petsamoon tutkimaan kolttasaamelaisia ja heidän uskontoaan. Vuonna 1931 Karsten kirjoitti ensimmäisen suomenkielisen uskontotieteen menetelmäoppaan Uskontotieteen perusteet. Hän hoiti Helsingin yliopistossa käytännöllisen filosofian professuuria vuosina 1922–1946.

Vanhemmiten Karstenin kritiikki kristinuskoa ja sen perusteita kohtaan laimeni. Hän kuoli äkillisesti vuonna 1956.

Kielentutkija Torsten (Tor) Evert Karsten (1870–1942) oli Rafael Karstenin veli.

Muuta
Karstenin on väitetty olleen esikuvana Hergén Tintti-sarjakuvatarinassa Särkynyt korva esiintyvälle Ridgewell-hahmolle, joka on Etelä-Amerikan intiaanien keskuudessa asuva ja kadonneeksi luultu tutkimusmatkailija. Sarjakuvatutkija Reijo Vallan mukaan hahmolla ei kuitenkaan näytä olevan suoraa yhteyttä Karsteniin ja esikuvana on saattanut olla joku muu.

Teoksia 
 Den moderna religionsvetenskapen. Finsk Tidskrift, Vol LVII (1904)
 The Origin of Worship. A Study in Primitive Religion (1905)
 Till frågan om förhållandet mellan religion och moral. Finsk Tidskrift, Vol LXI (1906)
 Några drag af humanitetsidens utveckling. Valan, Vol II (1906)
 Till straffets etik. Tidskrift utgiven av Juridiska Föreningen i Finland, Vol XLV, No 3–4 (1909)
 Hedendom och Kristendom. Studier i jämförande religionsvetenskap (1910)
  
 La religion de los indios mataco-noctenes de Bolivia. Anales del Museo Nacional de Historia Natural de Buenos Aires. Tomo XXXIV (1913)
 Indianska hövlighetsformer i Sydamerika (1917)
 Beiträge zur Sittengeschichte der Sòdamerikanischen Indianer. Drei Abhandlungen. Acta Academiae Aboensis. Humaniora 1:4 (1920)
 Intiaanien parissa Ecuadorin aarniometsissä. Osa I (1920)
 Contributions to the Sociology of the Indian Tribes of Ecuador. Acta Academiae Aboensis: Humaniora. Vol 1, No 3 (1920)
 Intiaanien parissa Ecuadorin aarniometsissä. Osa II (1921)
 The Religion of the Jibaro Indians of eastern Ecuador. Del Boletin de la Academia Nacional de Historia, Vol IV, No 10 Y 11 (1922)
 The Toba Indians of the Bolivian Gran Chaco. Acta Academiae Aboensis: Humaniora, Vol IV, No 4 (1923)
 The Colorado Indians of Western Ecuador. Ymer, Tidskrift utgiven av Svenska Sällskapet för Antropologi och Geografi, Vol XLIV, No 2 (1924)
 The Civilization of the South American Indians. With Special Reference to Magic and Religion (1926)
 Naturfolkens samhällsliv. En Inledning till sociologien (1928)
 Huvudjägare och soldyrkare i Sydamerika (1929)
 Ceremonial Games of the South American Indians. Societas Scientiarum Fennica. Commentationes Humanarum Litterarum. Tomus III, No 2 (1930)
 
  
  
 Indian Tribes of the Argentine and Bolivian Chaco. Societas Scientiarum Fennica: Commentationes Humanarum Litterarum. Tomus IV, No 1 (1932)
 The Head-Hunters of Western Amazonas: The Life and Culture of the Jibaro Indians of Eastern Ecuador and Peru. Societas Scientiarum Fennica, Commentationes Humanarum Litterarum, Vol VII, no 1 (1935)
 The Origins of Religion (1935)
  (myös Filosofisk etik (1941))
 Huvuddragen av sociologiens historia (1945)
 
 
 Stridsfrågor inom den moderna sociologien och religionsvetenskapen (1947)
 A Totalitarian State of the Past: The Civilization of the Inca Empire in Ancient Peru. Societas Scientiarum Fennica. Commentationes Humanarum Litterarum. Tomus XVI, No 1 (1949)
 Samefolkets religion. De nordiska lapparnas hedniska tro och kult i religionshistorisk belysning (1952)
 Some Critical Remarks on Ethnological Field-research in South America. Societas Scientiarum Fennica: Commentationes Humanarum Litterarum, Vol XIX, No 5., 1 – 32 (1954)
 Studies in the religion of the South American Indians East of the Andes''. Societas Scientiarum Fennica, Commentationes Humanarum Litterarum, Tomus XXIX, Nr. 1 (1964)

Lähteet

Kirjallisuutta

Aiheesta muualla 
 Filosofia.fi. 
 Rafael Karstenin Etelä-Amerikka-tutkimukset. Kulttuurien museo.
 Karsten Ylen Elävässä arkistossa.
 Suomalaisia tutkimusmatkailijoita – Rafael Karsten. Yle Areena / Radio 1.
 
Rafael Karstenin lehtiartikkeleita:
 Amatzonivirran päänmetsästäjien luona. Iltalehdelle kirjoittanut prof. Rafael Karsten, Iltalehti 06.05.1929, nro 103, s. 4, Kansalliskirjaston digitaaliset aineistot
 Perulainen inkakulttuuri nykyaikaisten tutkimusten valossa, Helsingin Sanomat, 21.11.1937, nro 315, s. 8, Kansalliskirjaston digitaaliset aineistot

Vuonna 1879 syntyneet
Vuonna 1956 kuolleet
Helsingin yliopiston professorit
Suomalaiset filosofit
Suomalaiset antropologit
Suomalaiset etnologit
Suomalaiset tutkimusmatkailijat
Suomalaiset uskontotieteilijät
Agnostistiset ajattelijat
Suomalaiset professorit